கேள்வி: தம்புனான் - பொது பற்றி நீங்கள் என்ன அறிந்துள்ளீர்கள்?
பதில்: சராசரியாக 750 மீட்டர் உயரத்தில், குரோக்கர் தேசியப் பூங்கா ஒரு பகுதியாக இந்தப் பள்ளத்தாக்கு நகரம் அமைந்து உள்ளது. ஆண்டு முழுவதும் மிதமான வெப்பமண்டல காலநிலையைக் கொண்டது. குரோக்கர் தேசியப் பூங்கா பள்ளத்தாக்குச் சரிவுகளில் அடுக்கடுக்காய் நெல் வயல்கள். ஏறக்குறைய 70 கிராமங்கள் நிறைந்து உள்ளன. தம்புனான் நகரைச் சுற்றிலும் அடர்ந்த மூங்கில் காடுகள் உள்ளன. இவை பிரித்தானியக் காலனித்துவக் காலத்தின் மரபுகளைப் பறைசாற்றுகின்றன. ஒரு மூங்கிலை வெட்டினால் 20 மூங்கில் குருத்துகளை நட வேண்டும் என்று பிரித்தானியர்கள் சட்டம் போட்டு இருந்தார்கள்.
கேள்வி: தம்புனான் - சொற்பிறப்பியல் பற்றி விளக்கவும்.
பதில்: தம்புனான் எனும் பெயர் தம் "அடோன்" (''Tam'' ''adon") மற்றும் "கோம்'' புனான் ("Gom'' '"bunan'') எனும் வார்த்தைகளில் இருந்து பெறப்பட்டது. இரண்டு சொற்களும் இணைந்து "தம்புனான்" ஆனது.
கேள்வி: தம்புனான் - மாட் சாலே நினைவகம் பற்றி தகவல் சொல்.
பதில்: கம்போங் தீபபார் ''(Kampung Tibabar)'' எனும் கிராமத்தில் நெல் வயல்களுக்கு நடுவில் மாட் சாலே நினைவகம் ''(Mat Salleh Memorial)'' அமைந்துள்ளது. மாட் சல்லே என்பவரின் நினைவாக மாநில அரசாங்கத்தால் கட்டப்பட்ட நினைவுச் சின்னமாகும். மாட் சாலே என்று நன்கு அறியப்பட்ட அவர், 19-ஆம் நூற்றாண்டின் பிற்பகுதியில் பிரித்தானிய வடக்கு போர்னியோ நிறுவனத்திற்கு ''(British North Borneo Company)'' எதிரான கிளர்ச்சிக்குத் தலைமை தாங்கினார். பிப்ரவரி 1, 1900-இல் பிரித்தானிய காவல்துறையினருடன் நடந்த துப்பாக்கிச் சண்டையில் அவர் கொல்லப்பட்டார். மலேசியாவின் ஒரு பகுதியாக சபா மாறிய பிறகு, மாட் சாலே கொல்லப்பட்ட அதே இடத்தில் நினைவுச் சின்னம் அமைக்கப்பட்டது.
கேள்வி: தம்புனான் - ராபிலேசியா வனக் காப்பகம் பற்றி விளக்கவும்.
பதில்: தம்புனான் அதன் லைகிங் ''(Lihing)'' மற்றும் தபாய் ''(Tapai)'' எனும் மதுபானத் தயாரிப்புகளுக்கு நன்கு அறியப்பட்டது. அவை சபாவின் கடாசான் மற்றும் டூசுன் மக்களால் பாரம்பரியமாக தயாரிக்கப்படும் அரிசிவகை மதுபானங்கள். தம்புனான் நகரத்தின் புறநகர்ப் பகுதியில் ராபிலேசியா வனக் காப்பகம் ''(Rafflesia Forest Reserve)'' உள்ளது. உலகின் மிகப்பெரிய மலரான ராபிலேசியா மலர்களுக்காக இந்த வனக் காப்பகம் உருவாக்கப்பட்டு உள்ளது. Forest Reserve Sabah Tourist & Travel Guide Malayisia |url=https://sabah.attractionsinmalaysia.com/rafflesia-information-centre.php |website=sabah.attractionsinmalaysia.com |accessdate=6 April 2022}} தம்புனானுக்குக் கிழக்கே சபாவின் இரண்டாவது உயரமான மலையான துருஸ்மாடி மலை ''(Trus Madi)'' (2642 மீட்டர்) அமைந்து உள்ளது.
கேள்வி: தம்புனான் - பொருளியல் குறித்து விரிவாக சொல்லுங்கள்.
பதில்: தம்புனான் விவசாயம் சார்ந்த மாவட்டமாகும். தம்புனான் மக்களில் பெரும்பாலோர் நெல், காய்கறிகள், மீன் பண்ணை, ரப்பர் தோட்டம், பாமாயில் தோட்டம், பொது ஊழியர் வேலைகள் செய்கிறார்கள். 2021 ஆண்டு வரையில், தம்புனானில் குறிப்பிட்டுச் சொல்லும் அளவிற்குப் பெரிய தொழில்கள் எதுவும் இல்லை. இந்த நகரம் கோத்தா கினபாலுவில் இருந்து சற்று தொலைவில் உள்ளதால் வளர்ச்சியின் தாக்கங்கள் குறைவு. தம்புனானில் இருந்து 40 கி.மீ. தொலைவில் உள்ள பெரிய நகரமான கெனிங்காவ் நகரின் வளர்ச்சியினால் இந்த நகரத்தின் வளர்ச்சி குன்றி உள்ளது.
கேள்வி: தம்புனான் - காலநிலை பற்றி தகவல் சொல்.
பதில்: Retrieved on 24 November 2011. |date=November 2011 }}